# tamm
## Brezhoneg
### Etimologiezh

    Kar d'ar ger kembraek tamaid.

### Anv-kadarn

tamm /ˈtãmː/ hollek gourel (liester tammoù, furm vihanaat tammig)
* Lodenn vihan, brigoñsad.
** Un tamm bara, un tamm boued, un tamm koad, un tamm kreun.
** Ro un tamm bara dezhañ. — (Jules Gros, Le trésor du breton parlé Deuxième Partie, 1970, p. 502.)
** N'en devo ket amzer da zebriñ e damm boued. — (Jules Gros, Le trésor du breton parlé Deuxième Partie, 1970, p. 505.)
** Me am bez mil boan o chaokat un tamm kreun. — (Jules Gros, Le trésor du breton parlé Deuxième Partie, 1970, p. 354.)
* debriñ un tamm : debriñ un dra bennak
** « Ret eo dit debriñ un tamm bennak a-raok mont, » eme e vamm. — (Troude ha Milin, Labous ar Wirionez ha Marvailhoù all, Skridoù Breizh, 1950, p. 38.)
** Ne zebr tamm ebet: ne zebr netra
* Un tamm tra : un dra vihan, ha n'eo ket gwall vras.
** Pa hon devez debret hon tamm pred amañ ... — (Jules Gros, Le trésor du breton parlé Deuxième Partie, 1970, p. 505.)
** Nag a drubuilh en devez an den war an tamm douar-mañ. — (Jules Gros, Le trésor du breton parlé Deuxième Partie, 1970, p. 550.)
** Honnezh he deus ivez he zamm planedenn. — (Jules Gros, Le trésor du breton parlé Deuxième Partie, 1970, p. 505.)
** [...], met daoust da se n'on ket bet savet er vourc'h, met er c'hrav gozh war un tamm tosenn, [...]. — (Jarl Priel, Va Zammig Buhez, Al Liamm, 1954, p. 7.)
* un tamm den : un den bihan, pe dister (dismegañsus a-wechoù)
** Un tamm krennard abil. — (Jules Gros, Le trésor du breton parlé Deuxième Partie, 1970, p. 11.)
** Un tamm plac'h dibenn eo. — (Jules Gros, Le trésor du breton parlé Deuxième Partie, 1970, p. 103.)
** [...] ; evelato e rankan kontañ deoc'h ar pezh a reas un tammig martolod diwar-dro Penn Poull, e Kastell. — (Lan Inizan, Emgann Kergidu 1, Brest, 1877, eil emb. Al Liamm 1977, p. 220.)
* en ur frazenn nac'h, e-lec'h tamm ebet
** ... n'am beus tamm nerzh. — (Lan Inizan, Emgann Kergidu Lodenn 2, J.B. hag A. Lefournier, Brest, 1878, p. 186.)
** ... n'eo tamm diaes da entent. — (SAAQ, p. 174.)
** Laou avat n'eo tamm gwelloc'h. — (Yann ar Floc'h, Koñchennou eus Bro ar Stêr Aon, Levrdi Le Dault, Kemper, 1950, p. 58.)
* ma zamm ... he zamm; hon tamm ... o zamm ...
* a-damm-da-damm, tamm-ha-tamm, a-dammoù
* un tamm eus ... :
** Jermenig ne oa ket eus ar c'horadenn gentañ, laosket he devoa un tamm brav eus he yod gant ar Mabig Jezuz, [...]. — (Ernest ar Barzhig, Minna ha danevelloù all..., Mouladurioù Hor Yezh, 1988, p. 41.)

#### Gerioù heñvelster

* brigoñsad

#### Deveradoù

* mildammañ
* tammañ
* tammig

#### Troioù-lavar

* an tamm
** an tamm ac'hanon
* bep a damm
* un tamm
** un tamm bras
** un tamm brav
** un tamm mat
** un tamm bihan
* lakaat an tamm e-kichen an toull
* lavarout e damm
* ober un tamm
* tennañ e damm spilhenn
* tamm ebet

#### Troidigezhioù

* galleg : morceau
* kembraeg : tamaid
* saozneg : piece

### Gwelet ivez

* banne, takenn, lom, berad